Държавен вестник, бр. 57, 2016 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  57
ската комисия на заявления за плащане за 
разходите, верифицирани от управляващия 
орган по оперативната програма и сертифи-
цирани от сертифициращия орган в съответ-
ствие с чл. 126, буква „а“ от Регламент (ЕС) 
№ 1303/2013 и чл. 66 ЗУСЕСИФ. 
(2) Сертифициращият орган изпраща 
информацията по чл. 66, ал. 4 ЗУСЕСИФ 
по електронен път с електронен подпис до 
управляващия орган и до одитния орган. 
(3) Управляващият орган може да включва 
повторно изцяло или частично неодобрени 
от сертифициращия орган разходи в след-
ващ доклад по сертификация и декларация 
за допустимите разходи след извършване на 
съответните управленски проверки и пот-
върждаване допустимостта на тези разходи.
Чл. 30. Сертифициращият орган извършва:
1. проверки на място в управляващия 
орган; 
2. проверки на място на бенефициенти, 
включително на мястото на изпълнение на 
проекта, на финансови посредници или на 
крайни получатели, с изключение на финан-
сови инструменти по чл. 39 от Регламент 
(ЕС) № 1303/2013;
3. извънредни проверки.
Чл. 31. (1) При сертификацията на разходи 
се вземат под внимание и предварителните 
доклади от национални и европейски кон-
тролни и одитни органи. 
(2) Одитният орган предоставя на сертифи-
циращия орган предварителните доклади от 
извършени одити по оперативните програми 
в срок до 5 работни дни от тяхното издаване. 
Чл. 32. Управляващият орган предоставя 
на сертифициращия и на одитния орган:
1. информация за текущи разследвания на 
Европейската служба за борба с измамите 
във връзка със съответната оперативна про-
грама в срок до 5 работни дни от нейното 
получаване;
2. предварителни доклади от службите 
на Европейската комисия, Европейската 
сметна палата и Сметната палата на Репу-
блика България в срок до 5 работни дни от 
тяхното получаване;
3. информация по чл. 87, параграф 1, 
буква „а“ от Регламент (ЕС) № 1303/2013 в 
срок до 15 януари.
Чл. 33. Управляващият орган представя 
на сертифициращия и одитния орган по 
електронен път:
1. метода по смисъла на чл. 59, ал. 2, т. 2 
ЗУСЕСИФ в срок до 5 работни дни след 
одобрението му от ръководителя на упра-
вляващия орган;
2. метода по смисъла на чл. 59, ал. 2, т. 3 
ЗУСЕСИФ в срок до 5 работни дни след 
одобрението му от ръководителя на упра-
вляващия орган;
3. информация за напредъка по изпъл-
нението и резултатите от извършените уп-
равленски проверки съгласно приложение 
№ 5 – два пъти годишно – в срок до 31 юли 
за проверки, извършени в периода от 1 януари 
до 30 юни; в срок до 31 януари за проверки, 
извършени в периода от 1 юли до 31 декември 
на предходната финансова година;
4. годишния план за проверки на място 
за съответната финансова година и методо-
логията за оценка на риска, въз основа на 
която са планирани проверки на място по 
оперативната програма, в срок до 31 януари 
всяка година; всяка следваща актуализация 
на плана се изпраща в срок до 5 работни дни 
след одобрението є от ръководителя на уп-
равляващия орган;
5. процедурния наръчник, както и всички 
последващи изменения, в срок до 5 работ-
ни дни след одобрението му от ръководителя 
на управляващия орган.
Г л а в а  ч е т в ъ р т а
СЧЕТОВОДНА ОТЧЕТНОСТ
Чл. 34. (1) Управляващият орган органи-
зира счетоводната отчетност по оперативната 
програма чрез отчитане на начислена и на 
касова основа на всички счетоводни събития, 
произтичащи от финансовото управление на 
оперативната програма, в Информационната 
система за финансово управление (ИСФУ) 
на Министерството на финансите.
(2) Дирекция „Информационни системи“ в 
Министерството на финансите поддържа ИСФУ.
(3) Сертифициращият орган определя на 
управляващия орган самостоятелен фирмен 
код в ИСФУ, чрез който се осигурява опе-
ративна самостоятелност и независимост на 
счетоводната отчетност.
(4) Редът за осигуряване на достъп на 
потребители до ИСФУ и за работа със сис-
темата е определен в приложения № 6 и 7.
Чл. 35. Сертифициращият орган ежеме-
сечно и на тримесечие консолидира или 
обобщава отчетната информация, предоста-
вена от управляващите органи във формати 
и в рамките на срокове, утвърдени съгласно 
приложимите указания на министъра на 
финансите, като при обработката на данни-
те може да изисква от управляващия орган 
допълнителна финансова информация.
Чл. 36. (1) Сертифициращият орган разра-
ботва и въвежда в счетоводната система единен 
сметкоплан за всички управляващи органи и 
определя стандартни счетоводни записвания за 
счетоводните събития, произтичащи от финан-
совото управление на оперативните програми, 
задължителни за прилагане от управляващите 
органи и в съответствие с утвърдения по чл. 164 
от Закона за публичните финанси сметкоплан 
на бюджетните организации.